stanford-oval/wikipedia huggingface dataset:
Milli

Milli (tunnus m) on SI-järjestelmän kerrannaisyksikön etuliite, joka tarkoittaa tuhannesosaa (10-3 eli 1/1000 eli 0,001).  Esimerkiksi millimetri (mm) on metrin tuhannesosa ja milligramma (mg) on gramman tuhannesosa.
Arkikielessä millillä tarkoitetaan usein millimetriä, joskus (erityisesti rahasummien yhteydessä) miljoonaa.
| 1 000n | 10n | Nimi | Symboli | Alkaen vuodesta[1] | Lukuarvo sanoin | Numeroin |
| --- | --- | --- | --- | --- | --- | --- |
| 1 00010 | 1030 | kvetta | Q | 2022 | kvintiljoona | 1 000 000 000 000 000 000 000 000 000 000 |
| 1 0009 | 1027 | ronna | R | 2022 | tuhat kvadriljoonaa | 1 000 000 000 000 000 000 000 000 000 |
| 1 0008 | 1024 | jotta | Y | 1991 | kvadriljoona | 1 000 000 000 000 000 000 000 000 |
| 1 0007 | 1021 | tsetta | Z | 1991 | tuhat triljoonaa | 1 000 000 000 000 000 000 000 |
| 1 0006 | 1018 | eksa | E | 1975 | triljoona | 1 000 000 000 000 000 000 |
| 1 0005 | 1015 | peta | P | 1975 | tuhat biljoonaa | 1 000 000 000 000 000 |
| 1 0004 | 1012 | tera | T | 1960 | biljoona | 1 000 000 000 000 |
| 1 0003 | 109 | giga | G | 1960 | miljardi | 1 000 000 000 |
| 1 0002 | 106 | mega | M | 1960 | miljoona | 1 000 000 |
| 1 0001 | 103 | kilo | k | 1795 | tuhat | 1 000 |
| 1 0002/3 | 102 | hehto | h | 1795 | sata | 100 |
| 1 0001/3 | 101 | deka | da | 1795 | kymmenen | 10 |
| 1 0000 | 100 | (Ei ole) | (Ei ole) | − | yksi | 1 |
| 1 000−1/3 | 10−1 | desi | d | 1795 | kymmenesosa | 0,1 |
| 1 000−2/3 | 10−2 | sentti | c | 1795 | sadasosa | 0,01 |
| 1 000−1 | 10−3 | milli | m | 1795 | tuhannesosa | 0,001 |
| 1 000−2 | 10−6 | mikro | µ | 1960[2] | miljoonasosa | 0,000 001 |
| 1 000−3 | 10−9 | nano | n | 1960 | miljardisosa | 0,000 000 001 |
| 1 000−4 | 10−12 | piko | p | 1960 | biljoonasosa | 0,000 000 000 001 |
| 1 000−5 | 10−15 | femto | f | 1964 | tuhannesbiljoonasosa | 0,000 000 000 000 001 |
| 1 000−6 | 10−18 | atto | a | 1964 | triljoonasosa | 0,000 000 000 000 000 001 |
| 1 000−7 | 10−21 | tsepto | z | 1991 | tuhannestriljoonasosa | 0,000 000 000 000 000 000 001 |
| 1 000−8 | 10−24 | jokto | y | 1991 | kvadriljoonasosa | 0,000 000 000 000 000 000 000 001 |
| 1 000−9 | 10−27 | ronto | r | 2022 | tuhanneskvadriljoonasosa | 0,000 000 000 000 000 000 000 000 001 |
| 1 000−10 | 10−30 | kvekto | q | 2022 | kvintiljoonasosa | 0,000 000 000 000 000 000 000 000 000 001 |
Huomautukset:  1.  Vuosi 1795 ilmoittaa ajankohdan, jolloin metrijärjestelmä otettiin käyttöön.  Muut vuosiluvut eivät tarkoita välttämättä vuotta, jolloin kerrannaisyksikköä käytettiin ensimmäisen kerran. Vuosi ilmoittaa sen vuoden, jolloin CGPM hyväksyi sen käytön.  2. CGPM tunnusti jo vuonna 1948 mikronin käytön, mutta päätös kumottiin 1967–1968. (ks. BIPM—Resolution 7 of the 13th CGPM (englanniksi))
Metal Gear Solid V: Ground Zeroes

| Metal Gear Solid V: Ground Zeroes |
| --- | --- |

Kehittäjä:  Kojima Productions
Julkaisija:  Konami
Jakelija:  Steam, Microsoft Store, PlayStation Now ja PlayStation Store
Ohjaaja:  Hideo Kojima
Tuottaja:   Hideo Kojima  Kenichiro Imaizumi  Kazuki Muraoka 
Suunnittelija:  Hideo Kojima
Käsikirjoittaja:   Hideo Kojima  Shuyo Murata  Hidenari Inamura 
Säveltäjä:   Akihiro Honda  Ludvig Forssell  Harry Gregson-Williams 
Pelisarja:  Metal Gear
Pelimoottori:  Fox Engine
Julkaistu:   PlayStation 3, PlayStation 4, Xbox 360, Xbox One  NA 18. maaliskuuta 2014  JP 20. maaliskuuta 2014  EU 20. maaliskuuta 2014  UK 21. maaliskuuta 2014  AUS 27. maaliskuuta 2014  Microsoft Windows   18. joulukuuta 2014 
Lajityyppi:  toimintaseikkailu, Hiiviskelypeli
Pelimuoto:  yksinpeli
Ikäluokitus:  ESRB: Alkaen 17 vuotta  USK 18 
Alusta:  PlayStation 3, PlayStation 4, Windows, Xbox 360, Xbox One
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK    : 
Metal Gear Solid V: Ground Zeroes (jap. メタルギアソリッドV グラウンド・ゼロズ) on Kojima Productionsin kehittämä ja Konamin vuonna 2014 julkaisema toimintaseikkailu- ja hiiviskelypeli. Se on julkaistu PlayStation 3-, PlayStation 4-, Xbox 360- ja Xbox One -konsoleille, sekä Steamin kautta Windowsille.
Ground Zeroes muodostaa yhdessä Metal Gear Solid V: The Phantom Painin kanssa Metal Gear Solid V -pelikokonaisuuden, jossa Ground Zeroes toimii esiosana sekä tarinallisena prologina ja The Phantom Pain pääosana.
Juoni > Asetelma

Peli sijoittuu maaliskuuhun 1975, muutama kuukausi Peace Walkerin tapahtumien jälkeen. Pelaaja ohjaa Snakea, tunnetaan myös nimellä Big Boss (Kiefer Sutherland/Akio Ōtsuka), joka työskentelee Militaires Sans Frontièresin (lyh. MSF) kanssa soluttautuakseen amerikkalaiseen salaiseen tukikohtaan Kuubassa nimeltään Camp Omega. Tukikohta oli kerran Kuubasta ja Haitista pakeneville ihmisille tarkoitettu pakolaisleiri, jossa sijaitsee myös vanha vankila. Vankilaa käytetään epätavallisiin menetelmiin, sillä Yhdysvaltain perustuslaki ei lainopillisesti tunnusta sitä. Snaken päätehtävänä on evakuoida Paz Ortega Andrade (Tara Strong/Nana Mizuki), jolla on tietoa Cipherina tunnetusta henkilöstä; ja Ricardo ”Chico” Valenciano Libre (Antony Del Rio/Kikuko Inoue), sandinisti ja entinen lapsisotilas, jonka vangitsi Skull Face (James Horan/Takaya Hashi), puolisotilaallisen XOF-joukon komentaja, joka hallitsee Camp Omegaa. Snaken tehtävää tukevat Kazuhira ”Kaz” Miller (Robin Atkin Downes/Tomokazu Sugita) ja tri ”Huey” Emmerich (Christopher Randolph/Hideyuki Tanaka) MSF:n tukikohdasta Karibianmereltä.
Juoni > Tarina

Peace Walker -onnettomuuden jälkeen Paz Ortega Andrade on kadonnut ja hänen oletetaan kuolleen. Kazuhira Millerin ja Hueyn johtamana Militaires Sans Frontières keskittyy tulevaan YK:n tarkastukseen, joka epäilee heidän omaavan ydinaseen, minkä MSF päättelee olevan Cipher-organisaation yritys katkaista heidän toimintansa. Heidän valmistautumisensa keskeytyy, kun Kuubassa MSF-agentit ilmoittavat saaneensa selville Pazin olevan hengissä ja vangittuna Camp Omegassa. Tilanne mutkistuu kun Ricardo ”Chico” Valenciano Libre yrittää pelastaa hänet ja joutuu myös vangituksi. Uskoen molempien olevan vaara MSF:n turvallisuudelle, Snake lähetetään soluttautumaan Camp Omegaan ja evakuoimaan heidät tai varmistamaan että he ovat kuolleet, ja jos näin on, ottamaan selville mitä he paljastivat vangitsijoilleen. Snake tiedostaa myös Pazin pelastamisen arvon, sillä hän uskoo sen vakuuttavan Cipherin luovuttamaan, koska Paz olisi halukas keskustelemaan Cipherin toimista MSF:n kanssa.
Snake soluttautuu Camp Omegaan samalla kun salaperäinen XOF-erikoisjoukko poistuu. Hän paikantaa ja evakuoi Chicon, joka väittää Pazin kuolleen. Käyttämällä Chicon antamaa nauhoitusta, Snake ja Miller päättelevät Pazin olevan elossa ja syvemmällä leirissä. Hän hiiviskelee Camp Omegaan ja onnistuu pelastamaan myös Pazin, ja joukko pakenee MSF:n helikopterilla. Kuitenkin matkalla Mother Base -tukikohtaan, Chico huomaa, että Paziin on kirurgisesti ommeltu pommi, jolloin Snake ja MSF:n lääkintämies poistavat sen käsin. He saapuvat Mother Baseen, joka on tulessa XOF:n hyökätessä. Helikopteri laskeutuu ja Snake pelastaa Millerin, joka väittää YK:n tarkastuksen olleen pelkkä juoni ja peite XOF:n hyökkäykselle, joka tuhoaa Mother Basen. Heidän paetessaan XOF:ltä, Paz tulee tajuihinsa ja varoittaa että hänen kehossaan on vielä yksi pommi. Tajuten kohtalonsa, hän hyppää helikopterista, mutta räjähdyksen paineaalto syöksee helikopterin mereen.
Epilogissa paljastuu, että Yhdysvaltain hallitus vähätteli MSF:n tuhoa ja yritti peitellä toimiaan organisaation kanssa, kuten tekevät myös monet MSF:n asiakkaista. Hyökkäyksessä ei ole selviytyjä muita kuin Snake, Miller ja Huey.
Lopputekstien jälkeisessä kohtauksessa, joka sijoittuu ennen Snaken saapumista Camp Omegaan, XOF:n komentaja Skull Face kuulustelee Pazia ja vaatii tietää missä Cipher / Zero on, sillä Paz oli tavannut Zeron henkilökohtaisesti. Paz luovuttaa lopulta ja suostuu kertomaan Skull Facelle Zeron olinpaikan.
Arvostelut

Ground Zeroes on saanut hyviä arvosteluja arvostelijoiden ja pelaajien keskuudessa.
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings:  (PC) 82.00%  (X360) 80.00%  (PS4) 75.23%  (PS3) 73.57%  (XONE) 72.50% 
Metacritic:  (PC) 80/100  (XONE) 76/100  (PS4) 75/100  (PS3) 66/100 
Arvostelupisteet
Julkaisu: Pisteet
Eurogamer: 5.0/10
Famitsu: 38/40
Game Informer: 7.00/10
GameSpot: 8/10
GamesRadar: 3.5/5
IGN: 8.0/10
Official PlayStation Magazine (UK): 8/10
Official Xbox Magazine: 7.5/10
Pelaaja: 8/10
Aiheesta muualla

Metal Gear Solid V: Ground Zeroes MobyGamesissa (englanniksi)
Pelin viralliset kotisivut (englanniksi)
Michael William Balfe

Michael William Balfe
Michael William Balfe (15. toukokuuta 1808 – 20. lokakuuta 1870) oli irlantilainen säveltäjä, viulisti ja oopperabaritoni.
Balfe syntyi Dublinissa, jossa hän opiskeli musiikkia isänsä ja C. E. Hornin johdolla. Balfe soitti ensimmäistä kertaa julkisesti viulua vuonna 1817. 1820-luvulla hän alkoi laulaa oopperaa ja teki debyyttinsä esiintymällä Carl Maria von Weberin oopperassa Der Freischütz. Vuonna 1825 Balfe siirtyi Roomaan, jossa hän sävelsi balettinsa La Perousen. Vuonna 1827 Balfe esiintyi Gioacchino Rossinin oopperassa Sevillan parturi. Roomassa hän meni myös naimisiin laulaja Luisa Roserin kanssa.
Vuonna 1829 valmistui Balfen ensimmäinen täysimittainen ooppera, I rivali di se stessi. Vuonna 1833 Balfe muutti Englantiin, jossa hän jatkoi uraansa oopperasäveltäjänä. Hän lopetti uransa vuonna 1864, jolloin hän siirtyi maatilalleen Hertfordshireen. Balfe kuoli siellä vuonna 1870.
Michael William Warfel

Michael William Warfel (s. 16. syyskuuta 1948 Elkhart, Indiana) on yhdysvaltalainen roomalaiskatolinen piispa. Hänet vihittiin papiksi Anchoragen arkkihiippakuntaan 26. huhtikuuta 1980 ja nimitettiin Juneaun hiippakunnan johtoon 19. marraskuuta 1996. Piispaksi vihkiminen seurasi 17. joulukuuta. Pääkonsekraattorina toimi Francis Thomas Hurley, jota avustivat Michael Joseph Kaniecki ja William Stephen Skylstad.
Warfel sai 23. lokakuuta 2001 lisäksi nimityksen Fairbanksin apostoliseksi hallitsijaksi, jona hän toimi, kunnes erosi 7. kesäkuuta 2002. Warfel siirrettiin 20. marraskuuta 2007 Great Falls-Billingsin piispaksi, jonka virkaan hänet asetettiin 16. tammikuuta 2008.
Mikael Piimänen

Mikael Piimänen (käytti myös etunimiä Mickel ja Mikkeli sekä sukunimeä Hartlin) (9. syyskuuta 1748 Turku – 27. joulukuuta 1820 Turku) oli merkittävä suomalainen kirkonrakentaja.
Piimäsen vanhemmat olivat kirkonrakentaja Antti Piimänen ja Anna Yrjöntytär. Piimänen lienee käynyt jonkin aikaa koulua, mutta ryhtyi sitten isänsä apulaiseksi. Piimäsen töille on tyypillistä esimerkiksi, että kellotapuli rakennettiin kirkon yhteyteen länsitorniksi. Palkaksi hän saattoi vaatia joka talosta ruiskapan, juuston ja kakun.
Piimäsen rakentamia kirkkoja ovat:
Marttilan kirkko, 1765 isänsä kanssa
Säkylän kirkko, 1776 isänsä kanssa, poika saattoi rakentamisen loppuun isänsä kuoltua.
Tarvasjoen kirkko, 1779
Yläneen Pyhän Olavin kirkko, 1782
Pöytyän kirkko, 1792–1793
Iniön kirkko, 1800
Auran kirkko, 1804, suunnitelman laati Axel Almfeldt Tukholman yli-intendentinkonttorissa
Piimänen rakensi myös kellotorneja ja -tapuleita:
Kosken Tl kirkko, kellotapuli 1777
Naantalin kirkko, kellotorni, suunnittelu C. F. Adelcrantz
Askaisten kirkko, kellotapuli 1772–1779
Vårdön kirkko, kellotorni 1805
Paattisten kirkko, kellotapuli 1813
Piimäsen omaa barokkityylistä suunnitelmaa Naantalin kirkon tornin uusimiseksi ei hyväksytty Tukholman yli-intendentinkonttorissa.
Piimäsen ensimmäinen puoliso vuodesta 1770 oli Eva Brita Mellin (k. 1786) ja toinen vuodesta 1790 Kaisa Jaakontytär.
Valokuvia Mikael Piimäsen rakentamista kirkoista ja kellotapuleista

Säkylän kirkko, Säkylä, 1776.
Tl Kosken kirkon kellotapuli, Koski Tl, 1777.
Tarvasjoen kirkko, Lieto, 1779.
Askaisten kirkon kellotapuli, Masku, 1779.
Yläneen kirkko, Pöytyä, 1782.
Yläneen kirkon kellotapuli, Pöytyä, 1782.
Pöytyän kirkko, Pöytyä, 1793.
Paattisten kirkon kellotapuli, Turku, 1813.
Mikael Rautanen

| Mikael Rautanen> Henkilötiedot |
| --- | --- |
Syntynyt: 15. marraskuuta 1985 (ikä 38) Espoo, Suomi
Muut tiedot
Yritys:  Inderes
Asema:  perustaja, toimitusjohtaja ja analyytikko
Tutkinnot:  kauppa­tieteiden kandidaatti (Aalto-yliopiston kauppakorkeakoulu)
Mikael Anton Matias Rautanen (15. marraskuuta 1985 Espoo) on suomalainen analyysipalveluyhtiö Inderesin perustaja ja toimitusjohtaja. Rautanen perusti Inderesin Juha Kinnusen kanssa vuonna 2009 ollessaan vielä rahoituksen opiskelija Aalto-yliopiston kauppakorkeakoulussa, josta hän on valmistunut kauppatieteiden kandidaatiksi. Rautanen on yksi Inderesin omistajista 15 % osuudella. Aiemmin Rautanen toimi Inderesissä toimitusjohtajan tehtävien ohella teknologiayhtiöitä seuraavana analyytikkona. Hän vastasi muun muassa Nokian, Qt:n, Revenion ja Siilin seurannasta.
Yksityiselämä

Mikael Rautasen perheeseen kuuluu vaimo ja yksi lapsi. Hänellä on sijoituksia useissa suomalaisissa pörssiyhtiöissä, kuten Remedyssä, Qt:ssa ja Reveniossa. Rautanen on Inderesin suurin osakkeenomistaja noin 14 prosentin omistusosuudella. Rautasella todettiin vuonna 2019 ihosyöpä, josta hän on kuitenkin onnistuneen leikkauksen myötä toipunut.
Melville Shavelson

Melville Shavelson (1. huhtikuuta 1917 – 8. elokuuta 2007) oli yhdysvaltalainen elokuvaohjaaja, -käsikirjoittaja ja -tuottaja. Hän oli käsikirjoittajana kahdesti ehdolla Oscar-palkinnon saajaksi, vuosina 1956 ja 1959.
New Yorkin Brooklynissa syntynyt Shavelson opiskeli Cornellin yliopistossa ja työskenteli sen jälkeen 
tiedottajana. Vuonna 1938 hän lähetti yhdessä pomonsa Milt Josefsbergin kanssa kirjoittamiaan käsikirjoitusnäytteitä koomikko Bob Hopelle, joka palkkasi heidät. Shavelsonin ja Hopen hedelmällinen yhteistyö jatkui 1950-luvulle saakka. Heidän teidensä erottuakin Shavelson käsikirjoitti ja ohjasi monia menestyneitä elokuvia, kuten Lemmenlaiva (1958), Laulu viidestä pennistä (1959), Lainahousuissa (1961) ja Sinun, minun ja meidän (1968).
Shavelson toimi muutamaan otteeseen läntisen Writers Guild of American puheenjohtajana. Hän kuoli 90-vuotiaana Kaliforniassa.
Aiheesta muualla

Melville Shavelson Internet Movie Databasessa. (englanniksi)
Melville Shavelson Elonetissä.
Mia Khalifa

| Mia Khalifa> ميا خليفة.Henkilötiedot |
| --- | --- |
Syntynyt: 10. helmikuuta 1993 (ikä 31) Beirut, Libanon
Ammatti:  Mediapersoona, webkamera-malli, pornonäyttelijä
Pornonäyttelijä
Aktiivisena:  2014–2019
Aiheesta muualla
miakhalifa.com
IMDb
Mia Khalifa (arab. ميا خليفة‎), tunnettu myös nimellä Mia Callista (s. 10. helmikuuta 1993 Beirut, Libanon) on libanolilaissyntyinen, entinen webkamera-malli ja uransa lopettanut pornonäyttelijä. Hän aloitti uransa lokakuussa 2014 ja hänestä tuli Pornhubin katsotuin esiintyjä kahdessa kuukaudessa. Hänen uravalintansa herätti erimielisyyksiä Lähi-idässä, varsinkin videon osalta, jossa hän suoritti seksuaalisia tekoja hijabissa.
Nuoruus

Mia Khalifa syntyi 10. helmikuuta 1993 Beirutissa, Libanonissa. Hänen perheensä muutti Yhdysvaltoihin vuonna 2000, kun hän oli seitsemänvuotias. Khalifan ollessa teini, perhe asui Montgomeryn piirikunnassa Marylandissa. Hän valmistui kandidaatiksi University of Texas, El Pasosta, jossa hänen pääaineenaan oli historia.
Yksityiselämä

Khalifa meni naimisiin amerikkalaisen miehen kanssa täytettyään 18 vuotta helmikuussa 2011. Khalifa ja hänen lapsuuden perheensä ovat roomalaiskatolisia, mutta he eivät harjoita uskoa aktiivisesti. Hänen välinsä perheeseen eivät ole hyvät, koska hän ryhtyi työskentelemään pornotähtenä.
Hän on saanut myös libanonilaisilta miehiltä tappouhkauksia, koska hän on luultavasti ensimmäinen libanonilainen nainen, joka on työskennellyt pornoteollisuudessa. Myös hänen tatuointinsa ovat herättäneet närää. Khalifa myös provosoi tarkoituksella esimerkiksi pukeutumalla seksikohtauksissa hijabiin  väittäen niiden olevan satiirisia.
Ura

Khalifa aloitti pornouransa lokakuussa 2014. Hän oli töissä Whataburger-pikaruokaketjun ravintolassa, ja eräs asiakas kysyi hänen halukkuudestaan tehdä pornoa, jolloin Khalifa hyväksyi tarjouksen. Saman vuoden joulukuussa hänestä tuli Pornhubin suosituin tähti.
Khalifa tekee nykyisinmilloin? töitä urheilutoimittajana entisen NBA-tähden Gilbert Arenasin YouTube-kanavalla, jossa hän juontaa Out of Bounds -nimistä ohjelmaa.
Khalifa kertoi uransa lopettamisen syyksi terroristijärjestö Isisiltä saadut tappouhkaukset. Kilpapyöräilijä Lance Armstrongin podcast-ohjelmassa hän totesi pornouran olleen suuri virhe. Uran aloittamisen syyksi hän kertoi halun kapinoida ja olla vapaa.
Mekaaninen metsäteollisuus

Mekaaninen metsäteollisuus on metsäteollisuuden osa, joka ei muuta puukuituja toiseen kemialliseen muotoon, vaan jalostaa puuta pääasiallisesti mekaanisesti esimerkiksi sahaamalla ja höyläämällä. Mekaanisen metsäteollisuuden tuotteiden käsittelyyn voi kuitenkin myös liittyä kemiallisten aineiden käyttöä tai lämpökäsittelyä. Mekaanista metsäteollisuutta on alettu suomeksi kutsua myös puutuoteteollisuudeksi.
Mekaanisen metsäteollisuuden osa-alueita

sahateollisuus
kuitulevyteollisuus
lastulevyteollisuus
vaneriteollisuus
huonekaluteollisuus
insinööripuutuoteteollisuus (liimapuu, viilupuu)
puusepänteollisuus
puutaloteollisuus
rakennuspuutuoteteollisuus
Mikael Sandberg (jääpalloilija)

| Mikael Sandberg> Henkilötiedot |
| --- | --- |
Koko nimi:  Mikael Sandberg
Syntynyt: 21. tammikuuta 1973 (ikä 51)
Jääpallon pelaaja
Pituus:  185 cm
Paino:  90 kg
Seura:   Twin City Ice Tigers
Pelipaikka:  keskikenttä
| Urheilijan ura> Junioriseurat |
| --- | --- | --- | --- |
: Waggeryds IK
Seurat
| Vuodet | Seura | O | (M) |
| 1994-1995 | Vetlanda BK |  |  |
| 1994-1995 | Nässjö IF |  |  |
| 1997-1998 | Waggeryds IK |  |  |
| 1998-2000 | Järhaga SK |  |  |
| 2004-2005 | Minneapolis Bandolier |  |  |
| 2005-2006 | Raketa, Kazan |  |  |
| 2007-2008 | Dynamo Duluth |  |  |
| 2008- | Twin City Ice Tigers |  |  |
Maajoukkue
| 2004-2012 | Yhdysvallat |  | () |
Valmennusura
2013: Yhdysvallat
 Seurajoukkueuran tilastot kattavat vain kansalliset sarjat, päivitetty 17. marraskuuta 2013.  Maajoukkueuran tilastot päivitetty 17. marraskuuta 2013.
Mikael Sandberg s. 21. tammikuuta 1973) on ruotsalais-amerikkalainen jääpalloilija. Jääpallossa hän on edustanut juniorivuosinaan Ruotsia ja vuodesta 2004 Yhdysvaltain maajoukkuetta.
Mikael Sandberg pelasi nuoruudessa Ruotsissa ja edusti Ruotsia seitsemässä juniorimaaottelussa ja voitti vuonna 1992 juniorien MM:n. Hänen jääpalloseurojaan Ruotsissa 1990-luvulla olivat kasvattajaseura Waggeryds IK ja sen jälkeen Nässjö IF, Vetlanda BK ja Järhaga SK.
Valmistuttuaan Sandberg muutti Yhdysvaltoihin Phoenixiin eli jääpalloura näytti olevan ohi. Saatuaan Yhdysvalloissa ollessaan kontaktit Minneapolisin alueen amerikkalaiseen jääpallotoimintaan jääpalloura lähti uudelleen käyntiin. Sandberg sai vuonna 2004 Yhdysvaltain kansalaisuuden ja pelasi Minneapolis Bandolierin joukkueessa ja aloitti pelaamisen Yhdysvaltain maajoukkueessa.
Pelaajauran aktivoiduttua Sandberg jäi Kazanissa vuonna 2005 pidettyjen MM-kisojen seurauksena Kazaniin ja pelasi muutamia otteluita Venäjällä Raketa Kazanin joukkueessa. Samanaikaisesti hän opiskeli Kazanin yliopistossa.
Yhdysvaltoihin hän palasi vuonna 2007 ja on edustanut sen jälkeen Dynamo Duluthia ja Twin City Ice Tigers-seuroja. Sandberg on edustanut Yhdysvaltoja kaikkiaan seitsemän kertaa MM-kisoissa vuosina 2005-2012. Vuoden 2013 MM-kisoissa hän toimi Yhdysvaltain joukkueen valmennustehtävissä.
Mikko-Ville Luolajan-Mikkola

Mikko-Ville Luolajan-Mikkola (23. helmikuuta 1953 Helsinki) on suomalainen viulisti, joka on tehnyt mittavan uran sekä taidemusiikin että jazzin saroilla.
Tausta

Säveltäjä Vilho Luolajan-Mikkolan musiikkiperheeseen syntynyt Mikko-Ville opiskeli viulunsoittoa muun muassa Leena Siukonen-Penttilän, Riccardo Odnoposoffin, Max Rostalin sekä Sándor Véghin johdolla. Hänen nuorempi veljensä on diplomisellisti Markku Luolajan-Mikkola (1957) ja isosiskonsa pianisti Anu Saikko (s. 1950).
Ura

Kansainvälisen kilpailumenestyksen jälkeen Luolajan-Mikkola ryhtyi freelance-muusikoksi ja soitti eri sinfoniaorkestereissa vuodesta 1977. Hän oli Suomen Kansallisoopperan orkesterin konserttimestari 1978–1981 ja Savonlinnan oopperajuhlaorkesterissa samassa tehtävässä alkaen vuodesta 1989. Vuosina 1981–1985 hän soitti New Yorkin Metropolitan-oopperan orkesterissa.
Jazz-muusikkona Luolajan-Mikkola soitti 1970-luvun puolivälistä alkaen Wasama-kvartetissa. Hän on Hot Club -trion perustajajäsen sekä toiminut myös viihdemusiikin parissa, teatterimuusikkona ja kontrabasistina.
Palkinnot

Tukholman-Helsingin nuorisokilpailun voitto 1969
Jaettu 1. palkinto Kuopion viulukilpailussa 1973 (Jouko Heikkilän kanssa)
Emily Anderson -kilpailun 2. palkinto Lontoossa 1975.
Mikael Simonsen

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Pronssia | Tukholma 1912 | Perämiehellinen nelikko |  |
Mikael Simonsen (20. marraskuuta 1882 Løgstør – 29. maaliskuuta 1950 Aarhus) oli tanskalainen soutaja ja olympiamitalisti. Hän edusti seuratasolla kööpenhaminalaista Polyteknisk Roklubia.
Simonsen kilpaili Tukholman olympialaisissa 1912 yksiköissä, joissa hän selvisi toiselle kierrokselle, mutta ei lähtenyt matkaan. Hän sousi myös maansa pronssia voittaneessa perämiehellisten nelikkojen joukkueessa.
Simonsen voitti yksikkösoudussa Pohjoismaiden-mestaruuden vuosina 1910–1912, 1914 ja 1915.
Mikael Smeds

Ulf Mikael Smeds  (24. syyskuuta 1973 Parainen – 22. elokuuta 2020 Helsinki) oli Maksuturva-yhtiöiden (Maksuturva Group Oy ja Maksuturva ICT Services Oy) perustaja sekä toimitusjohtaja ja hallituksen jäsen.
Koulutukseltaan Smeds oli kauppatieteiden maisteri (1999). Vuonna 2006 hän aloitti jatko-opinnot ja ryhtyi työstämään väitöskirjaa Aalto-yliopistossa (Helsingin Kauppakorkeakoulu) kuluttajien suhtautumisesta verkkomaksamisen turvallisuuteen. Väitöskirja jäi kesken Maksuturva-yhtiöiden perustamisen takia. Ennen Maksuturva-yhtiöiden perustamista Smeds työskenteli OP:n palveluksessa vuosina 1999–2008 erikoisalueena ottolainaus ja maksuliike. Maksuturva Group Oy (entiseltä nimeltään Suomen Maksuturva Oy) toimii Finanssivalvonnan alaisena rekisteröitynä maksulaitoksena, ja sille on myönnetty kansainvälisten korttiyhtiöiden PCI DSS -turvallisuussertifikaatti.
Smeds toimi vuosina 2011–2014 Suomen Elektronisen Kaupankäynnin yhdistyksen (ECF:n) hallituksen jäsenenä ja myöhemmin puheenjohtajana. Vuonna 1996 toimintansa aloittanut ECF sulautui vuonna 2014 Verkkoteollisuus ry:hyn.
Smeds oli naimisissa ja hänellä on kolme lasta.
Melville McKee

Melville McKee (s. 19. elokuuta 1994 Singapore) on brittiläinen moottoriurheilija. Hän kilpaili karting-sarjoissa vuodet 2008–2009 ja siirtyi vuonna 2010 Formula Lista Junior -sarjaan, jossa sijoittui sarjan kolmanneksi. Vuonna 2011 McKee kilpaili Eurocup Formula Renault -sarjassa kuusi kilpailua saavuttaen yhden pisteen. Hän ajoi samana vuonna Formula Renault UK- ja Formula Renault Alps -sarjoissa sijoittuen FR Alps -sarjan neljänneksi. Vuonna 2012 McKee jatkoi FR Eurocup -sarjassa saavuttaen parhaimmillaan yhden kakkossijan ja sijoittui loppupisteissä kahdeksanneksi. Vuonna 2013 McKee kilpaili GP3-sarjassa Bamboo Engineering -tallissa. Hän ajoi voittoon Nürburgringin viikonlopun toisessa kilpailussa. Hän keräsi lopulta 31 pistettä sijoittuen sarjan 14:ksi. Samana vuonna hän ajoi kaksi kilpailua FR Eurocup -sarjassa saavuttamatta pisteitä.
GP3 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Bamboo Engineering | ESPFEA 14 | ESPSPR Kesk. | VALFEA 11 | VALSPR Kesk. | GBRFEA 24 | GBRSPR 15 | GERFEA 7 | GERSPR 1 | HUNFEA 17 | HUNSPR Kesk. | BELFEA 7 | BELSPR Kesk. | ITAFEA 12 | ITASPR 7 | ABUFEA   | ABUSPR   | 31 | 14. |